ZMLUVA O DIELO č. .../2026

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov ( ďalej len „zmluva“ )
ZMLUVNÉ STRANY

1.	Objednávateľ: 	Mesto Sabinov
so sídlom: 			Námestie Slobody 57, 083 01 Sabinov
Štatutárny orgán: 		Ing. Michal Repaský – primátor mesta
IČO: 				00 327 735
DIČ: 				2020711726
Bankové spojenie: 		VÚB, a.s. retailová pobočka Sabinov
IBAN, SWIFT: 		SK04 0200 0000 0000 0162 9572  
Zástupca splnomocnený na riešenie vo veciach:
a) zmluvných (titul, meno a priezvisko, funkcia, telefón, e-mail): 
Ing. Stanislav Ondirko, tel:051/4880431, stanislav.ondirko@sabinov.sk
b) technických (titul, meno a priezvisko, funkcia, telefón, e-mail): 	
                  Ing. Peter Ondrej, tel:051/4880432, peter.ondrej@sabinov.sk

(ďalej len „Objednávateľ“)

a
 
2.	Zhotoviteľ:	..............................................
	so sídlom:	..............................................
IČO: 	..............................................
Zapísaný v OR OS 	..............................................
IČ DPH:	..............................................
bankové spojenie:	..............................................
IBAN: 	..............................................
konajúci prostredníctvom:	..............................................
Osoby oprávnené rokovať 
vo veciach zmluvných:      	..............................................
vo veciach technických:    	..............................................

(ďalej len „Zhotoviteľ“)

(Objednávateľ a Zhotoviteľ budú v ďalšom texte spoločne označení aj ako „Zmluvné strany“ a jednotlivo aj ako „Zmluvná strana“)

Článok č. 1
PREAMBULA

1.1 Táto „zmluva“ sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto „zmluvy“ použil postup verejného obstarávania – podlimitná zákazka podľa § 110 zákona č. 343/2015  Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene a doplnení niektorých zákonov.

Článok č. 2
VÝCHODISKOVÉ PODKLADY
2.1 Podkladom pre uzavretie tejto „zmluvy“ je ponuka – položkový rozpočet Zhotoviteľa zo dňa XXXXXX, ktorá je po vzájomnom odsúhlasení zmluvnými stranami považovaná za prílohu č. 1 tejto „zmluvy“.
2.2 Základné údaje:
2.2.1 Názov stavby:	 Sabinov – rekonštrukcia miestnych komunikácií - II. etapa
2.2.2 Miesto stavby:  Katastrálne územie: Sabinov, v zmysle PD	
2.2.3 Projektanti: 
· imvia - ENGINEERING, s.r.o.,
· STAVOPROJEKT s.r.o., Jarková 31, 080 01 PREŠOV
2.2.4 Doba výstavby: podľa článku č. 4, odsek 4.1. a 4.1.2 tejto „zmluvy“.

Článok č. 3
PREDMET PLNENIA
3.1. Predmetom „zmluvy“ je záväzok Zhotoviteľa riadne a včas vykonať dielo (stavbu) „Sabinov – rekonštrukcia miestnych komunikácií – II. etapa“ podľa projektovej dokumentácie ktorú vypracovali  imvia - ENGINEERING, s.r.o. a STAVOPROJEKT s.r.o., Jarková 31, 080 01 PREŠOV (ďalej len „projekt“),  v súlade s ponukou Zhotoviteľa predloženou vo verejnom obstarávaní  a taktiež záväzok Zhotoviteľa dodať objednávateľovi všetky s tým súvisiace doklady, týkajúce sa realizácie diela a jeho kvality, predovšetkým doklady potrebné k úspešnému kolaudačnému konaniu stavby.
3.2. Dielo bude zhotovené podľa projektovej dokumentácie stavby odovzdanej Zhotoviteľovi Objednávateľom pri podpise tejto „zmluvy“ a podľa ďalších pokynov Objednávateľa v súlade:
3.2.1. s Časovým harmonogramom - časovým plnením uvedeným v článku č. 4, odsek 4.1. resp. odsek 4.1.2 tejto „zmluvy“,
3.2.2. s podmienkami stavebného povolenia a vyjadreniami všetkých dotknutých subjektov,
3.2.3. s podmienkami pre najvyššiu akosť stanovenými príslušnými záväznými i smernými STN (alebo EN v prípade, že príslušné slovenské normy neexistujú), pričom za najvyššiu akosť Zmluvné strany považujú dielo zhotovené bez chýb, vád, nedostatkov, ktoré je plne použiteľné na účel plánovaný Objednávateľom a spĺňa technické, kvalitatívne a iné požiadavky stanovené príslušnými záväznými a smernými STN a EN,
3.2.4. s ďalšími podmienkami na akosť stanovenými platným právom Slovenskej republiky a Európskej únie,
3.2.5. s takou úrovňou akosti, ktorá Objednávateľovi umožní riadne a nerušené užívanie zhotoveného diela na jeho plánovaný účel,
3.2.6. so všetkými opatreniami a predpismi ochrany bezpečnosti a zdravia pri práci a požiarnej ochrany vzťahujúcej sa k zhotovovanému dielu.
3.3. Objednávateľ a Zhotoviteľ sa výslovne dohodli, že zákazka, ktorá je predmetom tejto „zmluvy“, sa týka úplného zhotovenia celého diela za celkovú cenu za dielo dohodnutú podľa článku 5. tejto „zmluvy“.
3.4. Zhotoviteľ sa zaväzuje vykonať dielo vo vlastnom mene a na vlastnú zodpovednosť a podľa pokynov Objednávateľa.
3.5. Zmeny oproti projektovej dokumentácii a priloženému rozpočtu môže nariadiť len Objednávateľ, pričom musia byť riešené formou dodatku v súlade s článkom č. 18 tejto „zmluvy“. K zmene riešenia oproti projektovej dokumentácii a rozpočtu môže dôjsť v prípade ak po uzatvorení „zmluvy“ nastane taká zmena okolností, ktorá objektívne vyvoláva a spôsobuje potrebu zmeny projektu a/alebo rozsahu prác zahrnutých v rozpočte, a ktorá súčasne má vplyv na cenu a/alebo podmienky plnenia, pričom takúto potrebu zmeny projektu a/alebo rozsahu prác nebolo možné pri vynaložení odbornej starostlivosti predvídať  pri uzatváraní „zmluvy“ a po tejto zmene okolností nie je možné spravodlivo z pohľadu zabezpečenia kvality, funkčnosti a iných požiadaviek na Dielo požadovať jeho vykonanie v pôvodnej cene a/alebo za pôvodných podmienok. Zmenu oproti projektovej dokumentácii a priloženému rozpočtu môže nariadiť Objednávateľ aj v prípade, že vykonanie diela zmeneným spôsobom bude pre Objednávateľa ekonomicky výhodnejšie (finančná úspora, zlepšenie technických parametrov diela...).

Článok č. 4
ČAS PLNENIA
0. Zmluvné strany sa dohodli na zhotovení diela podľa tejto „zmluvy“ pre časti E až I najneskôr do 01.11.2027 a pre časti J až L najneskôr do 01.09.2028. 
0. Zhotoviteľ je povinný prevziať stavenisko najneskôr do siedmich (7) dní odo dňa doručenia písomnej výzvy na jeho prevzatie a začať realizáciu diela bez zbytočného odkladu po prevzatí staveniska Zhotoviteľom, najneskôr do troch (3) pracovných dní odo dňa prevzatia staveniska. 
0. [bookmark: _Ref13581167]Zhotoviteľ sa zaväzuje poskytnúť plnenie predmetu „zmluvy“ v nasledovnom časovom harmonograme:
Rok 2027:
Časť E: Sabinov – parkovisko na ul. Puškinova 19,20 
(termín realizácie 01. 05. 2027 – 1. 07. 2027)
Časť F: Rekonštrukcia cesty medzi križovatkový úsek Ul. Gen. Svobodu – Ul. Sládkovičova (termín realizácie 01. 06. 2027 – 01. 08. 2027)
Časť G: Sabinov – Ul. 9. mája – Rekonštrukcia komunikácii a spevnených plôch 
(termín realizácie 01. 07. 2027 – 01. 09. 2027)
Časť H: Rekonštrukcia cesty a chodníka na Ul. SNP od Ul. Jakubovanská po Ul. J. Cirbusovej 
(termín realizácie 01. 08. 2027 – 01. 10. 2027)
Časť I: Rekonštrukcia cesty na Ul. Višňovej č.2-8 
(termín realizácie 01. 09. 2027 – 01. 11. 2027)
Rok 2028:
Časť J: Rekonštrukcia cesty na Ul. Mieru, vnútroblok 
(termín realizácie 01. 07. 2028 – 01. 09. 2028)
Časť K: Rekonštrukcia chodníka na Ul. Matice Slovenskej č.9-18 
(termín realizácie 01. 08. 2028 – 01. 09. 2028)
Časť L: Rekonštrukcia cesty chodníka na Ul. Matice Slovenskej – prepoj s MsKS 
(termín realizácie 01. 08. 2028 – 01. 09. 2028)
Omeškanie zhotoviteľa s postupom prác podľa harmonogramu z dôvodov na jeho strane, v trvaní viac ako štrnásť (14) dní bude považované za podstatné porušenie „zmluvy“ podľa odseku 20.5 tejto „zmluvy“.
0. Objednávateľ je povinný zaslať písomnú výzvu na prevzatie staveniska najneskôr do 30 dní od nadobudnutia účinnosti tejto „zmluvy“.
0. Zhotoviteľ berie na vedomie, že časový harmonogram realizácie diela uvedený v odseku 4.1.2 tejto „zmluvy“ môže byť upravený v závislosti od:
   a) koordinácie s inými investičnými akciami Objednávateľa,
   b) disponibilných finančných zdrojov Objednávateľa,
   c) objektívnych prevádzkových alebo technických okolností na strane Objednávateľa.
0. Objednávateľ je oprávnený určiť postupnosť realizácie jednotlivých ucelených častí diela, ako aj časové obdobie ich realizácie, a to po dohode so Zhotoviteľom formou písomného dodatku k tejto „zmluve“.
0. Po odovzdaní a prevzatí staveniska je Objednávateľ oprávnený určiť rozsah realizovaných prác tak, aby zodpovedal aktuálne disponibilnými finančnými prostriedkami Objednávateľa. Realizácia ďalších častí diela bude zahájená na základe písomnej výzvy Objednávateľa.
0. Úprava harmonogramu, dočasné prerušenie prác alebo zmena postupnosti realizácie z dôvodov uvedených v tomto článku sa nepovažuje za omeškanie Zhotoviteľa s plnením záväzkov podľa tejto „zmluvy“ a nezakladá nárok Objednávateľa na uplatnenie zmluvných sankcií.
0. Zhotoviteľ nemá v prípade úpravy harmonogramu, postupnosti prác alebo dočasného prerušenia realizácie nárok na:
   a) zvýšenie jednotkových cien,
   b) úhradu ušlého zisku z nerealizovaných častí diela,
   c) náhradu nákladov spojených s prestojom, ak tieto neboli spôsobené porušením povinností Objednávateľa.
0. Celkový zmluvný rozsah diela a maximálna zmluvná cena zostávajú zachované.
0. Doba omeškania, ktorú spôsobil Objednávateľ sa pripočíta k času plnenia podľa odseku 4.1 tohto článku, ale musí byť riadne zapísaná a potvrdená zmluvnými stranami v stavebnom denníku a následne potvrdená aj dodatkom k tejto „zmluve“.
0. Zmluvné strany budú zbavené zodpovednosti za čiastočné alebo úplné neplnenie zmluvných povinností, ak k tomu dôjde z dôvodu vyššej moci. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka. Za vyššiu moc sa napr. považujú aj nepriaznivé poveternostné podmienky. Za nepriaznivé poveternostné podmienky sa pre účely tejto „zmluvy“ považujú dni s priemernou dennou teplotou nižšou ako 0 °C a tiež dni, počas ktorých trvajú v pracovnej dobe nepretržité zrážky minimálne 6 hodín. Všetky tieto skutočnosti musia byť zapísané v stavebnom denníku a potvrdené zástupcom objednávateľa. V prípade rozporov sa použijú údaje namerané SHMÚ na meracej stanici najbližšej k stavenisku. Ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto „zmluvy“. Termíny plnenia sa v tomto prípade predlžujú o dobu trvania vyššej moci a príslušná zmluvná strana, ktorej sa prekážka týka, počas tejto doby nie je v omeškaní. Zodpovednosť dotknutej zmluvnej strany však nie je vylúčená a termín plnenia sa nepredlžuje, pokiaľ táto zmluvná strana nesplnila svoju povinnosť bezodkladne informovať druhú zmluvnú stranu o povahe a začiatku udalosti vyššej moci. Ak doba trvania okolnosti vyššej moci presiahne deväťdesiat (90) dní a zmluvné strany sa nedohodnú na primeranej zmene tejto „zmluvy“, ktorákoľvek zo zmluvných strán je oprávnená odstúpiť od tejto „zmluvy“. Pre účinky odstúpenia platia ustanovenia článku 20 primerane.
0. Doba plnenia sa automaticky predlžuje o počet dní, v ktorých boli zaznamenané podmienky podľa odseku 4.9, ak boli riadne zapísané v stavebnom denníku.
0. Objednávateľ sa zaväzuje, že riadne vykonané dielo prevezme a zaplatí za jeho vykonanie dohodnutú cenu v súlade s touto „zmluvou“.
0. Zmluvné strany sa dohodli, že na účely tejto „zmluvy“ sa dielo považuje za riadne vykonané a odovzdané dňom podpisu preberacieho protokolu diela - stavby obidvoma zmluvnými stranami bez akýchkoľvek vád a nedorobkov brániacich riadnemu užívaniu diela.
V prípade, ak dielo bude odovzdané a prevzaté s drobnými vadami, ktoré nebránia k riadnemu užívaniu diela, tak zmluvné strany sú povinné v preberacom protokole spísať zistené vady a určiť lehoty a spôsob ich odstránenia. Takto určený spôsob a lehoty sú pre Zhotoviteľa záväzné. 
0. Objednávateľ nepreberie dielo, ak toto bude vykazovať vady a nedorobky, brániace riadnemu užívaniu diela. Zhotoviteľ je v takom prípade v čase od uplynutia zmluvného termínu pre odovzdanie diela až do odstránenia vád a nedorobkov brániacich riadnemu užívaniu diela v omeškaní s plnením a je povinný zaplatiť zmluvnú pokutu podľa  príslušného odseku článku č. 13. V prípade, ak Zhotoviteľ riadne zhotoví Dielo v súlade s touto „zmluvou“ pred dohodnutým termínom, Objednávateľ je oprávnený vykonané dielo alebo jeho časť prevziať aj v skoršom ponúknutom termíne.

Článok č. 5
CENA
5.1 Celková cena za vykonanie predmetu „zmluvy“ – diela, v rozsahu článku č. 3 je stanovená dohodou zmluvných strán v zmysle zákona č. 18/ 1996 Z. z. o cenách v platnom znení ako cena pevná, úplná a nemenná a je doložená  rozpočtom.
5.1.1	Cena za zhotovenie diela podľa článku 3. tejto „zmluvy“ je: 

	Sabinov – rekonštrukcia miestnych komunikácií – II. etapa
	Cena v EUR bez DPH
	DPH 23 %
	Cena v EUR 
s DPH

	Časť E: Sabinov – parkovisko na ul. Puškinova 19,20
	.......................
	.......................
	.......................

	Časť F: Rekonštrukcia cesty medzi križovatkový úsek Ul. Gen. Svobodu – Ul. Sládkovičova
	.......................
	.......................
	.......................

	Časť G: Sabinov – Ul. 9. mája – Rekonštrukcia komunikácii a spevnených plôch 
	.......................
	.......................
	.......................

	Časť H: Rekonštrukcia cesty a chodníka na Ul. SNP od Ul. Jakubovanská po Ul. J. Cirbusovej
	.......................
	.......................
	.......................

	Časť I: Rekonštrukcia cesty na Ul. Višňovej č.2-8
	.......................
	.......................
	.......................

	Časť J: Rekonštrukcia cesty na Ul. Mieru, vnútroblok
	.......................
	.......................
	.......................

	Časť K: Rekonštrukcia chodníka na Ul. Matice Slovenskej č.9-18
	.......................
	.......................
	.......................

	Časť L: Rekonštrukcia cesty chodníka na Ul. Matice Slovenskej – prepoj s MsKS
	.......................
	.......................
	.......................

	Cena  celkom
	.......................
	.......................
	.......................



V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska, náklady spojené s dielom, vrátane odovzdania kompletnej dokumentácie (napr. technické listy jednotlivých materiálov, atesty, revízne správy a pod.), vodorovnej i zvislej dopravy a ďalší presun hmôt, režijný, montážny materiál, všetky práce, dodávky, energie, náklady spojené s vykonaním skúšok, resp. atestov diela ako aj všetky služby, resp. náklady súvisiace so zhotovením diela a vyplývajúce pre zhotoviteľa z tejto „zmluvy“. 
5.2 Stavenisková a mimo stavenisková doprava je zakalkulovaná v jednotkových cenách.
5.3 V prípade, že dôjde v súlade s odsekom 3.5 tejto „zmluvy“ k navýšeniu rozsahu prác, tak sa ich cena určí:
a) pri položkách obsiahnutých v priloženom rozpočte bude zachovaná ich jednotková cena,
b) pri položkách nenachádzajúcich sa v priloženom rozpočte bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien. 
5.4 Práce, ktoré Zhotoviteľ vykonal bez zadania, alebo bez Objednávateľom písomne schválenej cenovej ponuky, alebo v dôsledku svojvoľného odchýlenia od „zmluvy“ (v rozpore s odsekom 3.5 článku č. 3) nie je povinný Objednávateľ zaplatiť. Zadaním sa rozumie pokyn oprávneného zástupcu Objednávateľa alebo stavebného dozora, písomne zaznamenaný v stavebnom denníku a podpísaný oprávnenou osobou za Objednávateľa, stavebným dozorom a zástupcom Zhotoviteľa.
5.5 Zmluvné strany sa výslovne dohodli, že zaistenie prípadného zvláštneho užívania komunikácii a verejných plôch vrátane úhrady vymeraných poplatkov, nájomného a ostatných s tým spojených nákladov je súčasťou diela a cena diela podľa tejto „zmluvy“ sa o tieto činnosti a náklady s nimi spojené nezvyšuje.
5.6 Prípadnú potrebu staveniskovej elektrickej prípojky si zabezpečí Zhotoviteľ na svoje náklady, pričom tieto nie je možné následne vyúčtovať Objednávateľovi. Zhotoviteľ prehlasuje, že sa detailne oboznámil so všetkými podkladmi pred vystavením samotnej ponuky a do celkovej ceny diela zakalkuloval všetky náklady súvisiace s realizáciou diela (stavebný prúd, stavebná voda, organizácia dopravy, dočasné dopravné značenie, zabratie verejných priestranstiev a poplatky s tým spojené, a pod.).
5.7 Zhotoviteľ prehlasuje, že do celkovej ceny diela zakalkuloval náklady na dočasné dopravné značenie (DDZ) a nevzniká nárok na samostatnú úhradu týchto nákladov nad rámec zmluvnej ceny, ktoré zahŕňajú: 
5.7.1 Vypracovanie projektovej dokumentácie (PD) DDZ odborne spôsobilou osobou.
5.7.2 Zabezpečenie všetkých súhlasných stanovísk dotknutých orgánov (Dopravný inšpektorát PZ SR, správcovia ciest).
5.7.3 Kompletnú inžiniersku činnosť k získaniu právoplatných povolení na zvláštne užívanie ciest (rozkopávkové povolenia, uzávierky).
5.7.4 Dodanie, prenájom, osadenie, údržbu a následné odstránenie prvkov DDZ počas celej doby realizácie prác. 
5.8 V cene za zhotovenie diela sú zahrnuté aj náklady na geodetické práce (náklady na vytýčenie stavby, vyhotovenie porealizačného zamerania a geometrického plánu stavby vrátane geodetického zamerania adresných bodov v zmysle Čl. 9. Podmienky vykonania diela.
5.9 Zhotoviteľ podpisom tejto „zmluvy“ potvrdzuje, že sa riadne a detailne oboznámil so všetkými podkladmi prevzatými od Objednávateľa a na ich základe predložil objednávateľovi cenovú ponuku - Položkový rozpočet diela tvoriaci neoddeliteľnú prílohu č. 1 tejto „zmluvy“. Zhotoviteľ vyhlasuje, že mu je známy rozsah dohodnutých plnení, situovanie, podrobný stav a dopravná prístupnosť staveniska. Zhotoviteľ teda potvrdzuje, že je schopný vykonať dielo za dohodnutú cenu uvedenú v článku č. 5 a za podmienok uvedených v tejto „zmluve“. Zmluvné strany považujú rozpočet za záväzný a úplný.

Článok č. 6
PLATOBNÉ PODMIENKY
6.1 Celkovú cenu za vykonanie predmetu „zmluvy“ zaplatí Objednávateľ na základe faktúr, ktoré Zhotoviteľ doručí Objednávateľovi a to za práce (dielo) skutočne vykonané, pričom Zhotoviteľ je oprávnený fakturovať vykonané práce maximálne raz mesačne, pričom cena fakturovaných prác a dodávok na diele v zmysle tejto „zmluvy“ v rámci prvej fakturácie nebude nižšia ako 20% z celkovej ceny diela bez DPH podľa čl. 5 odsek 5.1.1 tejto „zmluvy“ a cena fakturovaných prác a dodávok na diele v zmysle tejto Zmluvy v rámci poslednej fakturácie (konečná faktúra) bude minimálne 10 % z celkovej ceny diela bez DPH podľa čl. 5 odsek 5.1.1 tejto „zmluvy“.
Faktúra bude mať tieto náležitosti: 
· označenie zmluvných strán, obchodné meno, adresu, sídlo, IČO, DIČ, 
· číslo faktúry,  
· deň vystavenia a deň splatnosti faktúry, dátum dodania 
· u faktúr s uplatnením DPH hodnotu DPH v % a v EUR a IČ DPH, 
· fakturovanú sumu v EUR, 
· označenie osoby, ktorá faktúru vystavila, 
· pečiatku a podpis zodpovedného zástupcu Zhotoviteľa, 
· prílohy v rozsahu a spracované spôsobom, aký predpisuje táto „zmluva“, 
· označenie peňažného ústavu a číslo účtu, na ktorý sa má platiť, konštantný a variabilný symbol, 
· názov stavby a názov projektu,
Faktúra musí obsahovať náležitosti podľa § 71 Zákona č. 222/2004 Z. z. v znení neskorších predpisov, zisťovací protokol, súpis  a odpočet vykonaných prác a dodávok  potvrdený stavebným dozorom. 
Faktúra sa považuje za doručenú, ak bola doručená ako doporučená zásielka alebo bola osobne prevzatá Objednávateľom a dátum prevzatia bol potvrdený jeho podpisom. 
6.2 Lehota splatnosti je 60 dní od doručenia faktúry Objednávateľovi, za podmienky že bola vystavená v súlade s odsekom 6.1. tohto článku. Objednávateľ skontroluje údaje, rozsah fakturovaných prác uvedené vo faktúre v  lehote jej splatnosti a v prípade zistených rozdielov môže Objednávateľ faktúru vrátiť k prepracovaniu. Nevrátenie faktúry k prepracovaniu nemožno považovať za uznanie fakturovaných prác a aj po uplynutí lehoty splatnosti je Objednávateľ oprávnený  domáhať sa prepracovania faktúry a určenia, že fakturované práce aj napriek schváleniu neboli poskytnuté v takom rozsahu v akom sú fakturované a/alebo neboli vôbec schválené a vykonané, pričom rozhodujúcim bude skutočný stav vykonaných prác. Objednávateľ neposkytuje zhotoviteľovi žiadne zálohové platby. Uvedené ustanovenia neplatia v prípade odmietnutia faktúry podľa odseku 6.4 tejto zmluvy, pričom objednávateľ je oprávnený odmietnuť faktúru aj počas plynutia jej lehoty splatnosti.
6.3 V prípade, že faktúra nebude obsahovať náležitosti podľa odseku 6.1 tohto článku, Objednávateľ je oprávnený vrátiť ju na prepracovanie. V takom prípade sa preruší lehota splatnosti až do doručenia opravenej faktúry.
6.4 Objednávateľ je kedykoľvek oprávnený odmietnuť akúkoľvek faktúru Zhotoviteľa v prípade, ak Zhotoviteľ podstatne poruší túto „zmluvu“. Takéto odmietnutie faktúry je Objednávateľ povinný písomne oznámiť Zhotoviteľovi, pričom Objednávateľ uvedie dôvody odmietnutia faktúry. Zhotoviteľ je oprávnený odmietnutú faktúru opätovne vystaviť až po riadnom splnení dôvodov odmietnutia uvedených v písomnom oznámení. Odmietnutá faktúra sa zároveň nepovažuje za riadne vystavenú faktúru v zmysle tohto článku „zmluvy“.
6.5 Objednávateľ je oprávnený kedykoľvek jednostranne započítať zmluvné pokuty, iné sankcie, náklady alebo náhradu škody, na ktoré má voči Zhotoviteľovi podľa tejto „zmluvy“ nárok, proti pohľadávkam Zhotoviteľa voči Objednávateľovi vzniknutých mu na základe tejto „zmluvy“, najmä proti cene Diela. Toto ustanovenie nevylučuje jednostranné započítanie pohľadávok Objednávateľa voči Zhotoviteľovi vzniknutých z iných právnych úkonov alebo skutočností proti pohľadávkam Zhotoviteľa.

Článok č. 7
Depozit
7.1	Zhotoviteľ je povinný zložiť pre účely tejto „zmluvy“ depozit v celkovej výške 10 % z ceny diela uvedenej v článku č. 5 ods. 5.1.1 bez DPH, a to ku dňu protokolárneho odovzdania a prevzatia staveniska formou zloženia finančných prostriedkov priamo na účet Objednávateľa č.: SK04 0200 0000 0000 0162 9572 bankovým prevodom. Zhotoviteľ môže nahradiť zloženie depozitu na účet Objednávateľa aj bankovou zábezpekou. 
Depozit slúži najmä na zabezpečenie záväzku Zhotoviteľa vykonať dielo v zmysle „zmluvy“ riadne a včas, pričom môže byť použitá na úhradu akýchkoľvek finančných nárokov Objednávateľa voči Zhotoviteľovi vzniknutých z titulu porušenia tejto „zmluvy“ Zhotoviteľom. 
V prípade, že dôjde v súlade s článkom č. 3, odsek 3.5 tejto „zmluvy“ dodatkom k navýšeniu rozsahu prác a tým aj ceny diela uvedenej v článku č. 5 ods. 5.1.1, tak je Zhotoviteľ povinný najneskôr do 7 kalendárnych dní odo dňa účinnosti tohto dodatku doplniť zložený depozit tak, aby aj po zvýšení ceny dosahoval  výšku 10 % z celkovej ceny diela.
7.2	Objednávateľ vráti Zhotoviteľovi depozit vo výške 10 % z ceny diela uvedenej v článku č. 5 ods. 5.1.1. tejto „zmluvy“,  nasledovne:
(i.) 	v prípade prevzatia diela bez vád a nedorobkov do 30 kalendárnych dní po podpísaní preberacieho protokolu 
(ii.)  	v prípade prevzatia diela s vadami,  ktoré nebránia riadnemu užívaniu diela do 30 kalendárnych dní  po podpísaní záznamu o odstránení týchto vád. 
7.3	Zhotoviteľ je oprávnený svoju povinnosť, zložiť na bankový účet Objednávateľa depozit podľa odseku 7.1 „zmluvy“, splniť aj poskytnutím neodvolateľnej bankovej záruky s plnením na prvé vyzvanie. Táto banková záruka musí byť poskytnutá v rovnakej výške, na rovnaké obdobie a za rovnakých podmienok ako zábezpeka podľa odseku 7.1 a 7.2, inak nebude Objednávateľom akceptovaná. Platnosť bankovej záruky musí byť minimálne o 60 kalendárnych  dní dlhšia ako je termín zhotovenia diela podľa odseku 4.1. 
 
Článok č. 8
KONEČNÁ FAKTÚRA
8.1	Za konečnú faktúru sa bude považovať faktúra, ktorou bude Zhotoviteľ fakturovať posledné vykonané stavebné práce. Konečná faktúra bude Zhotoviteľom doručená Objednávateľovi po podpísaní preberacieho protokolu bez vád a nedorobkov, bezodkladne, najneskôr do 5 kalendárnych dní.
8.2	Konečná faktúra musí okrem náležitostí uvedených v odseku 6.1 tejto „zmluvy“ obsahovať aj rozpis doteraz fakturovaných čiastok.

Článok č. 9
PODMIENKY VYKONANIA DIELA
9.1 Zhotoviteľ vykoná dielo na svoje náklady a na vlastné nebezpečenstvo. Za riadne vykonané dielo možno považovať až odovzdané dielo v zmysle článku č. 10 tejto „zmluvy“.
9.2 Zhotoviteľ vyhlasuje, že on a jeho subdodávatelia sú oprávnení vykonávať činnosť podľa článku č. 3 tejto „zmluvy“.
9.3 Stavebno-technický dozor bude vykonávať zástupca Objednávateľa, ktorý je oprávnený a povinný kontrolovať, usmerňovať a preberať práce vykonané Zhotoviteľom. Inžiniersku činnosť, zastupovanie Objednávateľa pri preberaní a odovzdávaní prác a dodávok a odstraňovaní vád, zastupovanie Objednávateľa pri kolaudačnom konaní zabezpečuje v mene Objednávateľa osoba oprávnená rokovať vo veciach technických.
9.4 Objednávateľ je povinný ku termínu odovzdania staveniska pripraviť stavenisko tak, aby Zhotoviteľ mohol na ňom začať práce v súlade s projektom a s podmienkami „zmluvy“ a súčasne mu odovzdať kópiu právoplatného stavebného povolenia, alebo povolenia, ktoré ho v súlade s platnými zákonmi nahrádza a dva rovnopisy projektu.
9.5 Zhotoviteľ je pred začatím výkopových prác povinný na vlastné náklady a zodpovednosť:
9.5.1 Overiť existenciu všetkých podzemných inžinierskych sietí (IS) u ich správcov.
9.5.2 Zabezpečiť fyzické vytýčenie všetkých sietí v teréne za účasti ich správcov.
9.5.3 Získať aktuálne kladné vyjadrenia (povolenia) správcov k realizácii prác.
9.5.4 V ochranných pásmach IS je Zhotoviteľ povinný postupovať striktne podľa podmienok správcov (napr. ručné dokopávanie). 
9.6 Zhotoviteľ v plnom rozsahu zodpovedá za akékoľvek škody spôsobené na podzemných vedeniach a zariadeniach. Všetky náklady na tieto činnosti, vrátane poplatkov správcom za vytýčenie, sú zahrnuté v zmluvnej cene a nebudú predmetom dodatočnej úhrady.
9.7 Objednávateľ odovzdá Zhotoviteľovi pri odovzdávaní staveniska vytýčené základné smerové a výškové body a vymedzí hranice staveniska.
9.8 Zhotoviteľ je povinný zabezpečiť vytýčenie stavby v zmysle schválenej projektovej dokumentácie fyzickou alebo právnickou osobou oprávnenou vykonávať geodetické a kartografické činnosti. Vytyčovací protokol overený autorizovaným geodetom odovzdá objednávateľovi pred začiatkom realizácie výkopových prác.
9.9 Po ukončení výstavby je zhotoviteľ povinný zabezpečiť vypracovanie porealizačného zamerania stavby a geometrického plánu stavby pre účely vydania kolaudačného rozhodnutia vrátane       geodetického zamerania adresných bodov objektu, osobou oprávnenou vykonávať geodetické a kartografické činnosti. Uvedené je zhotoviteľ povinný predložiť objednávateľovi
                  najneskôr ku odovzdaniu stavby. 
9.10 Objednávateľ pri odovzdávaní staveniska určí Zhotoviteľovi vymedzené plochy pre zariadenia staveniska, skládky a ostatných potrebných plôch potrebných pre zhotovenie diela..
9.11 Zariadenie staveniska si zabezpečuje Zhotoviteľ sám na vlastné náklady.
9.12 Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
9.13 Zhotoviteľ v zmysle rozsahu diela a počas doby jeho plnenia v plnom rozsahu zodpovedá za bezpečnosť práce a ochranu zdravia svojich pracovníkov a pracovníkov svojich subdodávateľov pri výkone zmluvných činností. 
9.14 Zhotoviteľ je povinný dodržiavať všetky predpisy v oblasti bezpečnosti a ochrany zdravia        pri  práci a ochrany pred požiarmi. Jedná sa hlavne o povinnosti ustanovené osobitnými  predpismi (napríklad: Zákon č. 124/2006 Z.z, Nariadenie vlády SR č. 395/2006 Z.z.,  Vyhláška MPSVaR SR č. 147/2013 Z. z., Zákona č. 314/2001 Z.z., Vyhlášky MV SR č.  121/2002 Z.z.). 
9.15 Objednávateľ ako stavebník splnomocňuje Zhotoviteľa k výberu koordinátora bezpečnosti na stavenisku, k jeho povereniu výkonom tejto funkcie a následnej komunikácii s ním. Zhotoviteľ sa zaväzuje vybrať koordinátora bezpečnosti s odbornou starostlivosťou v súlade s platným právom  a poskytnúť mu za výkon tejto funkcie odplatu,  ktorá je zahrnutá v cene diela. Koordinátor bezpečnosti musí byť zaviazaný zabezpečiť všetky povinnosti, stanovené v § 6 Nariadenia vlády SR č. 396 z 1.7.2006 s tým, že v prípade porušenia týchto povinností a vzniku škody v príčinnej súvislosti s ich porušením, bude túto znášať. 
9.16 Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady a nečistoty, ktoré sú výsledkom jeho činnosti. Zhotoviteľ sa zaväzuje likvidovať všetok odpad vzniknutý v súvislosti s realizáciou predmetu plnenia podľa tejto „zmluvy“ a naložiť s ním v súlade so zákonom o odpadoch č. 79/2015 Z. z. v znení neskorších predpisov.
9.16.1 Zhotoviteľ je povinný viesť presnú evidenciu o vzniku, druhu a množstve odpadov vzniknutých pri realizácii diela a o spôsobe nakladania s nimi v súlade so zákonom č. 79/2015 Z. z. o odpadoch. Zhotoviteľ sa zaväzuje predložiť Objednávateľovi najneskôr ku dňu začatia preberacieho konania originály alebo úradne overené kópie potvrdení o zhodnotení alebo zneškodnení odpadu (najmä vážne lístky z certifikovanej skládky, potvrdenia zo zariadenia na zhodnocovanie odpadov alebo od autorizovaného výkupcu). Predloženie týchto dokladov v rozsahu zodpovedajúcom výkazu výmer a skutočne realizovaným prácam (najmä pri vybúraných hmotách, asfaltoch a zemine) je nevyhnutnou podmienkou preberacieho konania. Bez predloženia týchto dokladov sa dielo nepovažuje za riadne vykonané a Objednávateľ nie je povinný dielo prevziať.
9.17 Zhotoviteľ je zodpovedný za akékoľvek zničenie alebo poškodenie majetku, zranenia osôb a ich usmrtenie, ku ktorým dôjde počas alebo ako následok vykonávania prác v rámci tejto „zmluvy“.
9.18 Zhotoviteľ nesmie uskladňovať na stavenisku materiály a zariadenia, nesúvisiace s prácami podľa tejto „zmluvy“.
9.19 Stavebné látky a dielce, ktoré nezodpovedajú normám a požiadavkám kvality, musí Zhotoviteľ odpratať zo staveniska.
9.20 Zhotoviteľ je povinný viesť od prvého dňa odovzdania staveniska Objednávateľom až do odstránenia prípadných vád stavebný denník. Pokyny k vedeniu stavebného denníka budú prejednané na spoločnom rokovaní zmluvných strán pri preberaní staveniska. Stavebný denník musí byť k dispozícii na pracovisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním diela. Zápisy do stavebného denníka čitateľne zapisuje a podpisuje stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. 
9.21 Zhotoviteľ sa zaväzuje pred začiatkom a počas realizácie stavebných prác vyhotovovať priebežnú fotodokumentáciu v nevyhnutnom rozsahu (najmä s dokumentovaním priebehu/fáz stavebných/búracích prác, rozhodujúcich detailov za účelom zdokumentovania činnosti technického/kontrolného dozoru investora resp. stavu a priebehu prác zhotoviteľa stavby) v súlade s prílohou č. 4 tejto „zmluvy“. V prípade, že z fotodokumentácie nebude možné posúdiť, (resp. identifikovať realizáciu jednotlivých etáp stavby) objednávateľ dá vypracovať znalecké posúdenie jednotlivých etáp stavby osobou odborne spôsobilou na znalecké posudzovanie na náklady Zhotoviteľa.
9.22 Až do úplného vykonania Diela sa budú uskutočňovať koordinačné rokovania (kontrolné dni) Objednávateľa a Zhotoviteľa na diele vykonávanom na stavenisku min. v dvojtýždňových intervaloch. Presný termín koordinačného rokovania (kontrolný deň) si dohodnú zmluvné strany podľa potreby. Zhotoviteľ je povinný vyslať na tieto rokovania zodpovedného zástupcu. Objednávateľ je oprávnený zmeniť vyššie uvedený kontrolný deň na základe oznámenia doručeného Zhotoviteľovi aspoň 2 pracovné dni vopred.
9.23 Zhotoviteľ sa zaväzuje písomne vyzvať Objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3  pracovné dni vopred. Ak sa Objednávateľ nedostaví a nevykoná kontrolu týchto prác, Zhotoviteľ môže pokračovať v prácach. Objednávateľ môže dodatočne požadovať odkrytie týchto prác, ale na svoje náklady, iba že sa pri dodatočnej kontrole zistí, že práce neboli riadne vykonané, budú tieto práce vykonané na náklady zhotoviteľa. Pred zakrytím zabezpečí Zhotoviteľ tiež fotografickú dokumentáciu alebo videozáznam zakrývaných častí Diela v rozsahu požadovanom Objednávateľom a odovzdá ich bez zbytočného odkladu Objednávateľovi.
9.24 Zhotoviteľ nesmie počas realizácie diela používať akúkoľvek mechanizáciu pre stavebné práce, ktorá bola rôzne, väčšinu neodborne upravovaná, nie sú pre ňu vypracované technické a technologické predpisy a jej prevádzkovaním by mohli byť porušené akékoľvek platné právne predpisy, najmä predpisy bezpečnostné, hygienické a o ochrane zdravia, resp. by mohlo dôjsť k zhoršeniu životného prostredia.
9.25 Zhotoviteľ sa zaväzuje písomne vyzvať minimálne 3 pracovné dni vopred Objednávateľa k účasti na všetkých predpísaných skúškach.
9.26 Zhotoviteľ sa zaväzuje vykonať porealizačné zameranie stavby.  
9.27 Zhotoviteľ sa zaväzuje do 2 pracovných dní po skončení diela vypratať stavenisko, upratať ho a protokolárne ho v pôvodnom stave odovzdať Objednávateľovi. V prípade predčasného ukončenia tejto „zmluvy“ sa zhotoviteľ zaväzuje vypratať stavenisko, upratať ho a protokolárne odovzdať do 7 pracovných dní odo dňa predčasného ukončenia „zmluvy“. 
9.28 Ak Zhotoviteľ zistí vadu v projektovej dokumentácii, je povinný okamžite prerušiť práce v takom rozsahu, ktorý by zamedzil realizáciu chybnej časti a zároveň okamžite upozorniť Objednávateľa a projektanta na zistenú vadu.
9.29 Objednávateľ je oprávnený po predchádzajúcom oznámení Zhotoviteľovi priebežne vykonávať kontrolu správnosti realizácie diela aj prostredníctvom tretej osoby.

Článok č. 10
ODOVZDANIE DIELA
10.1	V prípade, že dôjde počas výstavby ku odchýlkam od projektu, tak  Zhotoviteľ pred odovzdaním diela zakreslí  sumárne všetky zmeny do poskytnutého projektu a tento projekt skutočného vyhotovenia odovzdá Objednávateľovi. 
10.2	Zhotoviteľ je povinný vykonať na vlastné náklady všetky zákonom stanovené skúšky, týkajúce sa predmetu diela  a predložiť ich výsledky a atesty.
10.3	Zhotoviteľ vyzve na prevzatie diela Objednávateľa písomne, najmenej 3 pracovné dni vopred po splnení podmienok uvedených v odsekoch 10.1. a 10.2. tohto článku.
10.3.1 Objednávateľ bude Dielo preberať v celku alebo čiastkovo podľa časového harmonogramu dokončenia jednotlivých stavebných objektov, resp. častí.
10.4	O odovzdávaní diela bude spísaný preberací protokol, z ktorého bude zrejmý stav diela v čase jeho prevzatia objednávateľom.
10.5	V prípade, že pri protokolárnom odovzdávaní a preberaní diela Objednávateľ zistí, že dielo má vady a nedorobky brániace riadnemu užívaniu diela, tak nie je povinný toto dielo prebrať a spíše so Zhotoviteľom zápis, ktorý bude obsahovať zistené vady brániace riadnemu užívaniu diela, lehoty a spôsob ich odstránenia. Zhotoviteľ je v tomto čase v omeškaní s plnením a je povinný zaplatiť zmluvnú pokutu podľa príslušného odseku článku č. 13.
10.6	K odovzdaniu diela zhotoviteľ pripraví:
· príslušné atesty a certifikáty o použitých materiáloch, 
· doklady o vykonaných skúškach,
· revízne správy, 
· kópie zápisov v stavebnom denníku a pod., podľa všeobecne záväzných právnych predpisov. Ak všeobecne záväzné právne predpisy alebo záväzné časti platných štátnych noriem určujú vykonanie skúšok osvedčujúcich dohodnuté vlastnosti diela, musí úspešné vykonanie týchto skúšok predchádzať prevzatiu diela.
· porealizačné zameranie stavby, ak si to charakter stavby vyžaduje,

Článok č. 11
VÝROBNÉ PODKLADY
11.1	Objednávateľ sa zaväzuje, že poskytne Zhotoviteľovi v rozsahu nevyhnutnom potrebné spolupôsobenie, spočívajúce najmä v priebežných konzultáciách počas priebehu výstavby.
11.2	Projektovú dokumentáciu pre realizáciu odovzdá Objednávateľ Zhotoviteľovi v dvoch vyhotoveniach.
11.3	Podklady, ktoré sú potrebné na vykonanie prác, odovzdá Objednávateľ Zhotoviteľovi bezplatne.

Článok č. 12
ZÁRUČNÁ DOBA A ZÁRUKA
12.1	Zhotoviteľ zodpovedá za to, že predmet „zmluvy“ je zhotovený podľa podmienok tejto „zmluvy“, platnej projektovej dokumentácie, podľa noriem STN a EN a rozpočtu, a že počas záručnej doby bude mať vlastnosti, dohodnuté v tejto „zmluve“. V prípade, ak vlastnosti nie sú dohodnuté, tak vlastnosti obvyklé pre dané dielo.
12.2	Záručná doba začína plynúť dňom podpísania preberacieho protokolu Objednávateľom a platí 60 mesiacov.
12.3	Zhotoviteľ zodpovedá za vady, ktoré má dielo počas výstavby a počas záručnej doby. Zmluvné strany sa dohodli pre prípad vady diela, že počas záručnej doby má Objednávateľ právo požadovať a zhotoviteľ povinnosť bezodplatne  a bezodkladne odstrániť vady.
12.4	Objednávateľ je povinný reklamáciu uplatniť písomnou formou do tridsiatich (30) kalendárnych dní po zistení vady.
12.5	Zhotoviteľ sa zaväzuje odstrániť všetky vady počas výstavby a záručnej doby na vlastné náklady a to najneskôr do 15 kalendárnych dní od uplatnenia oprávnenej reklamácie, za predpokladu, že Objednávateľ vzhľadom na ich rozsah neurčí dlhšiu dobu.
12.6	Ak Zhotoviteľ neodstráni vady počas záručnej doby v lehote vyplývajúcej z odseku 12.5 tejto „zmluvy“, tak Objednávateľ môže zabezpečiť odstránenie vady iným subjektom na náklady Zhotoviteľa, ktoré je Zhotoviteľ povinný uhradiť do 14 dní od uplatnenia týchto nákladov u Zhotoviteľa.

Článok č. 13
PENÁLE A ZMLUVNÉ POKUTY
13.1	Ak Zhotoviteľ odovzdá dielo resp. jeho časť po termíne uvedenom v článku č. 4, odsek 4.1. resp. odsek 4.1.2 tejto „zmluvy“, zaplatí zmluvnú pokutu vo výške 0,1 % z ceny diela podľa článku č. 5, odsek  5.1.1. tejto „zmluvy“ za každý deň omeškania Objednávateľovi. To platí len v prípade, že doba omeškania s odovzdaním diela nepresiahne 14 kalendárnych dní. 
13.2	V prípade, že zhotoviteľ neodovzdá dielo uvedené v článku č. 3, odsek 3.1. tejto „zmluvy“ ani do 14 kalendárnych dní po termíne uvedenom v článku č. 4, ods. 4.1. tejto „zmluvy“, môže si Objednávateľ nárokovať zmluvnú pokutu vo výške 10,00 % z ceny diela uvedenej v článku č. 5, odsek 5.1.1.
13.3	V prípade, že Objednávateľ odstúpi od tejto „zmluvy“ v zmysle článku č. 20, odsek 20.5, písm. a) alebo g), tak si môže nárokovať zmluvnú pokutu voči Zhotoviteľovi vo výške 5 % z ceny diela podľa článku č. 5, odsek 5.1.1. tejto „zmluvy“.
13.4	V prípade, že Objednávateľ odstúpi od tejto „zmluvy“ s výnimkou odstúpenia podľa článku č. 20, odsek 20.5, písm. a) alebo g), tak si môže nárokovať zmluvnú pokutu voči Zhotoviteľovi vo výške 10 % z ceny diela podľa článku č. 5, odsek 5.1.1. tejto „zmluvy“.
13.5	Ak Zhotoviteľ neodstráni vady v termíne podľa článku č. 12, odsek 12.5. tejto „zmluvy“, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto „zmluvy“ za každý aj začatý deň omeškania Objednávateľovi.
13.6	Ak Zhotoviteľ nedodá Objednávateľovi všetky doklady týkajúce sa realizácie diela a jeho kvality potrebné k úspešnému kolaudačnému konaniu stavby, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto „zmluvy“ za každý aj začatý deň omeškania objednávateľovi.
13.7	Ak je Zhotoviteľ v omeškaní so zložením finančnej zábezpeky podľa článku č. 7 tejto „zmluvy“, zaplatí zmluvnú pokutu vo výške 0,02 % z ceny diela podľa článku č. 5, odsek 5.1.1. tejto „zmluvy“ za každý aj začatý deň omeškania Objednávateľovi.
13.8	V prípade, ak je Zhotoviteľ v omeškaní s riadnym a včasným odovzdaním staveniska Objednávateľovi podľa článku 9 ods. 9.28 tejto „zmluvy“, tak má Objednávateľ nárok na zmluvnú pokutu vo výške 500,-EUR za každý deň  aj začatý deň omeškania so splnením tejto povinnosti.
13.9	Za porušenie povinnosti podľa Čl. 14 (subdodávatelia) zaplatí Zhotoviteľ pokutu vo výške 1000 EUR za každý zistený prípad.
13.10	Popri zmluvnej pokute ma Objednávateľ aj nárok na náhradu škody prevyšujúcu zmluvnú pokutu.
13.11	Zmluvné pokuty podľa ods. 13.1  až 13.4 tohto článku sa nekumulujú.
13.12	Zmluvné pokuty podľa ods. 13.3 a 13.7 tohto článku sa nekumulujú.
13.13	Zhotoviteľ je povinný uhradiť zmluvnú pokutu podľa tohto článku do piatich kalendárnych dní odo dňa jej uplatnenia.
13.14	Pri omeškaní Objednávateľa s úhradou faktúry je Zhotoviteľ oprávnený účtovať úrok z omeškania v príslušnej zákonnej výške.


Článok č. 14
PREVOD / POSTÚPENIE PRÁV ZO ZMLUVY, SUBDODÁVATELIA
14.1	Prevod / postúpenie práv a/alebo pohľadávok vzniknutých alebo vyplývajúcich z tejto „zmluvy“ Zhotoviteľovi voči Objednávateľovi je možný len s predchádzajúcim písomným súhlasom Objednávateľa. Zhotoviteľ je povinný vykonať práce vo vlastnom mene.
14.2	Činnosť subdodávateľov sa posudzuje ako činnosť Zhotoviteľa, vrátane zodpovednosti za prípadne vzniknutú škodu.
14.3	Zhotoviteľ vykoná dielo vlastnými kapacitami, prípadne z časti subdodávateľsky. Zoznam subdodávateľov tvorí neoddeliteľnú prílohu č. 3 tejto „zmluvy“ (ďalej len „Zoznam subdodávateľov). Prípadná zmena subdodávateľov a zmena podielu subdodávok oproti zoznamu uvedenému v rámci súťažnej ponuky je možná až po jej písomnom schválení objednávateľom. Žiadosť o zmenu musí obsahovať zdôvodnenie zmeny subdodávateľa, v rozpočte vyznačené položky, ktoré bude realizovať, potvrdenie o oprávnenosti nového subdodávateľa uskutočňovať predmetné stavebné práce a taktiež doklady preukazujúce, že subdodávateľ spĺňa podmienky Osobného postavenia podľa súťažných podkladov a zákona č. 343/2015 Z.z. o verejnom obstarávaní a o zmene a doplnení niektorých zákonov. Zhotoviteľ je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto „zmluvy“  a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona o verejnom obstarávaní. Zhotoviteľ je povinný plniť si oznamovaciu povinnosť voči Objednávateľovi  v rozsahu zmeny údajov o subdodávateľovi a to v rozsahu zmeny obchodného mena, sídla, miesta podnikania, IČO, osôb oprávnených konať s uvedením mena, priezviska, bydliska a dátumu narodenia.
14.4   	Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska,
	ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky: 
	a) ruským občanom, spoločnostiam, subjektom alebo orgánom sídliacim v Rusku, 
	b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a 
	c) osobám, ktoré v ich mene alebo na základe ich pokynov predkladajú ponuku alebo plnia zákazku.
	Za týmto účelom Zhotoviteľ  k podpisu „zmluvy“ spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

Článok č. 15
PRACOVNÍCI ZHOTOVITEĽA A KOMUNIKÁCIA
15.1	Zhotoviteľ podpisom tejto „zmluvy“ menuje zodpovedného zástupcu oprávneného zastupovať Zhotoviteľa pri plnení predmetu tejto „zmluvy“, ktorý bude vždy dosiahnuteľný mobilným telekomunikačným zariadením. Týmto bude: .............................., tel. č.: +421.............................. a e-mail: .............................. K zmene zodpovedného zástupcu Zhotoviteľa dôjde na základe písomného oznámenia doručeného Objednávateľovi najmenej sedem kalendárnych dní pred touto zmenou. K zmene zodpovedného zástupcu Zhotoviteľa môže dôjsť aj na základe oznámenia takejto zmeny počas kontrolného dňa podľa odseku 9.21 „zmluvy“.
15.2	Písomná korešpondencia medzi Zhotoviteľom a Objednávateľom bude v jazyku slovenskom.

Článok č. 16
ZODPOVEDNOSŤ ZA ŠKODY
16.1	Zhotoviteľ je povinný nahradiť Objednávateľovi všetku škodu, ktorá bola Objednávateľovi spôsobená v súvislosti s vykonaním diela ako aj náklady, ktoré Objednávateľ preukázateľne vynaložil na náhradu škody, ktorá vznikla tretej osobe v súvislosti s vykonaním diela.
16.2	Nebezpečenstvo škody na diele znáša Objednávateľ až od protokolárneho prevzatia diela bez vád a nedorobkov podľa článku č. 10.

Článok č. 17
RIEŠENIE SPOROV
17.1	Zmluvné strany sa dohodli, že prípadné spory budú riešiť prednostne dohodou a ak nedôjde k dohode, zmluvné strany požiadajú o vyriešenie sporu príslušný súd SR.

Článok č. 18
ZMENY A DODATKY
18.1	Zmeny textu a údajov tejto „zmluvy“ a dodatky k tejto „zmluve“ je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.
18.2 	Zhotoviteľ sa zaväzuje podľa jemu momentálne dostupných informácií v každom štádiu realizácie Diela včas identifikovať potrebu naviac prác a upozorniť na ich vznik Objednávateľa. 
Na žiadosť Objednávateľa je Zhotoviteľ povinný zabezpečiť ocenenie Objednávateľom požadovaných naviac prác spôsobom uvedeným v článku č. 5, odsek 5.3. Zhotoviteľ povinný k oceneniu priložiť dôvodovú správu s ich zapracovaním. Výskyt potreby naviac prác neoprávňuje Zhotoviteľa k tomu, aby pozastavil práce ostatných častiach Diela, ktoré so vznikom týchto naviac prác nesúvisia.
18.3 	Zhotoviteľ do desať (10) dní od žiadosti Objednávateľa na naviac práce predloží ocenený výkaz výmer naviac prác na odsúhlasenie ceny naviac prác Objednávateľovi.
18.4 	Objednávateľ si vyhradzuje právo nesúhlasiť s navrhovaným oceneným výkazom výmer, ak daný rozpočet a navrhovaná cena prác naviac nebol vyhotovený v súlade so spôsobom určeným na tvorbu ceny pre naviac práce uvedeným v tejto „zmluve“. Zhotoviteľ je v danom prípade povinný upraviť daný rozpočet a oceniť príslušne položky prác naviac podľa pokynov Objednávateľa a v súlade s touto „zmluvou“.
18.5 	Zhotoviteľ sa zaväzuje po odsúhlasení naviac prác Objednávateľom uzavrieť dodatok k „zmluve“ na tieto naviac práce. Zhotoviteľ je oprávnený fakturovať len skutočne vykonané naviac práce, a to podľa rozpočtu, ktorý bol vyhotovený v súlade s podmienkami pre ocenenie položiek prác naviac.
18.6	V prípade, že sa bude preukázateľne potrebné v drobnostiach odchýliť od rozpočtu a tieto zmeny nebudú mať za následok zmenu prijatého riešenia a ani navýšenie dohodnutej ceny uvedenej v článku č. 5, odsek 5.1.1., tak sa v súlade s článkom č. 9, odsek 9.19 podrobne zapíšu do stavebného denníka a súhlas s ich realizáciou potvrdia podpisom obe zmluvné strany. Za Objednávateľa je oprávnený dohodnuté zmeny podpísať štatutár a za Zhotoviteľa podpisuje osoba oprávnená konať v jeho mene v súlade s údajmi vedenými v príslušnom  registri, alebo iná osoba na základe priloženého splnomocnenia. Pred ukončením diela budú všetky tieto zmeny zapracované do dodatku k tejto „zmluve“. Fakturácia zmenených položiek, ktoré nemajú vplyv na celkovú cenu diela je možná až po podpise dodatku oprávnenými zástupcami oboch zmluvných strán.

Článok č. 19
OSTATNÉ USTANOVENIA
19.1	Zmluvné strany sa zaväzujú, že sa budú bez prieťahov informovať o všetkých skutočnostiach, ktoré by mohli ovplyvniť plnenie tejto „zmluvy“ alebo kvalitu prác a budú pristupovať k svojim povinnostiam tak, aby nevznikli žiadne škody alebo sa znížila hodnota diela.
19.2	Zmluvné strany sa dohodli, že obchodné, technické a finančné informácie, ktoré im boli zverené zmluvným partnerom alebo ich získali v prípravnom období a počas realizácie diela, nesprístupnia tretím osobám bez písomného súhlasu zmluvného partnera. Týmto ustanovením nie sú dotknuté povinnosti vyplývajúce objednávateľovi zo všeobecne záväzných právnych predpisov.
19.3	Zhotoviteľ vyhlasuje, že má oprávnenie vykonávať živnosť v rozsahu článku č. 3 tejto „zmluvy“, pričom je v prípade straty tohto oprávnenia povinný o tom informovať objednávateľa bez zbytočného odkladu.
19.4	Zhotoviteľ sa zaväzuje postupovať pri realizácii s odbornou starostlivosťou a profesionalitou k spokojnosti objednávateľa.
19.5	Zhotoviteľ sa zaväzuje postupovať pri realizácii v súlade s ustanoveniami Stavebného zákona SR.
19.6 	Zhotoviteľ potvrdzuje, že sa v plnom rozsahu oboznámil s rozsahom a povahou predmetu „zmluvy“, že sú mu známe technické a kvalitatívne podmienky k jeho realizácii, že má odbornú kvalifikáciu, ktorá sa viaže k plneniu predmetu „zmluvy“ a že disponuje takými kapacitami a odbornými znalosťami, ktoré sú k realizácii Diela a k plneniu „zmluvy“ potrebné a nevyhnutné, a že doklady a dokumenty ním poskytnuté boli vyhotovené v súlade s úplným oboznámením sa s predmetom „zmluvy“ a boli vyhotovené úplne a kompletne a Zhotoviteľ do nich zahrnul všetky práce a náklady, ktoré by mu mohli v súvislosti s realizáciou Diela, ktoré má byť v zmysle tejto „zmluvy“ realizované pri jej riadnom plnení vzniknúť.

Článok č. 20
ZÁVEREČNÉ USTANOVENIA
20.1	Zhotoviteľ sa zaväzuje, že nebude prenášať na Objednávateľa svoje záväzky voči štátnym orgánom, samospráve, daňovým úradom, sociálnej a zdravotnej poisťovni, úradu práce a ostatným právnickým a fyzickým osobám.
20.2	Ostatné podmienky a vzťahy medzi zmluvnými stranami, nešpecifikované v tejto zmluve, sa budú riešiť v súlade s Obchodným zákonom.
20.3	Neoddeliteľnou súčasťou tejto „zmluvy“ je: 
· príloha č. 1 (Ocenený výkaz výmer) 
· príloha č. 2 (Výpis z registra partnerov verejného sektora) 
· príloha č. 3 (Zoznam subdodávateľov) - predloží iba úspešný uchádzač pred podpisom ZoD
· príloha č. 4 (Požiadavky na fotodokumentáciu)
20.4	Zmluvné strany majú právo odstúpiť od „zmluvy“  v prípadoch ustanovených touto „zmluvou“  a zákonom.
20.5	Podstatným porušením „zmluvy“ zo strany Zhotoviteľa a dôvodom pre odstúpenie od „zmluvy“  zo strany Objednávateľa,  sa pre účely tejto „zmluvy“ rozumie najmä:
a. neprevzatie staveniska v termíne do 7 kalendárnych dní odo dňa doručenia písomnej žiadosti Zhotoviteľovi na jeho prevzatie,
b. [bookmark: _Ref93582917]nedodržanie zmluvného termínu začatia výstavby,
c. dodanie predmetu „zmluvy“  alebo jeho časti Zhotoviteľom v omeškaní z dôvodov na jeho strane, voči časovému harmonogramu uvedenom v článku č. 4, odsek 4.1. resp. odsek 4.1.2 tejto „zmluvy“ o viac ako štrnásť (14) kalendárnych dní,
d. porušenie technologickej disciplíny, vrátane nedodržania projektu,
e. strata oprávnenia vykonávať predmetnú činnosť,
f. realizácia stavebných prác prostredníctvom subdodávateľov v rozpore so znením  článku 14, ods. 14.3.
g. nezloženie finančnej zábezpeky v súlade s článkom č. 7 tejto „zmluvy“.
h. Zhotoviteľ porušil povinnosť z iného záväzkového vzťahu, ktorý má uzatvorený s Objednávateľom.
20.6	Účinky odstúpenia od „zmluvy“ nastanú dňom doručenia oznámenia o odstúpení druhej zmluvnej strane.
20.7	Pri odstúpení od „zmluvy“ z dôvodov na strane Zhotoviteľa, má Objednávateľ právo na náhradu škody, spôsobenej mu z titulu porušenia záväzkov a zmluvnej pokuty podľa článku č. 13. 
20.8 Táto „zmluva“ nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. 
O nadobudnutí účinnosti „zmluvy“ sa Objednávateľ zaväzuje bezodkladne (do 3 pracovných dní) informovať Zhotoviteľa.
20.9	Zmluvné strany výslovne súhlasia so zverejnením „zmluvy“ v jej plnom rozsahu vrátane príloh a dodatkov v Centrálnom registri zmlúv vedenom na Úrade vlády SR. 
20.10	Zásielka odoslaná poštou ktoroukoľvek zo zmluvných strán sa v zmysle tejto „zmluvy“ považuje za doručenú aj v prípade, ak sa ako neprevzatá vráti odosielateľovi. Zásielka sa doručuje ako doporučená na adresu druhej zmluvnej strany zapísanú v obchodnom/živnostenskom/ registri. Zásielka sa považuje za doručenú deň nasledujúci po jej vrátení poštou ako neprevzatej odosielateľovi.
20.11	Táto „zmluvy“ je vyhotovená v šiestich rovnopisoch. Objednávateľ obdrží štyri rovnopisy a Zhotoviteľ obdrží dva rovnopisy.	


V Sabinove, dňa             				V .................., dňa 

Objednávateľ:						Zhotoviteľ:    

		



..................................................			..................................................
Ing. Michal Repaský					..............................

Príloha č. 3 Zmluvy o Dielo – Zoznam známych subdodávateľov
(predloží iba úspešný uchádzač pred podpisom ZoD)

	P.č.
	Subdodávateľ
(obchodné meno, sídlo alebo miesto podnikania, IČO, osoba oprávnená konať za subdodávateľa v rozsahu meno a priezvisko, adresa pobytu, dátum narodenia)
	Kontaktná osoba
(Meno a Priezvisko, tel.číslo, email)
	Popis prác vykonávaných
subdodávateľom
(odkaz na stavebný objekt, jeho časť, prípadne položky)
	Podiel plnenia zmluvy v % z celkového objemu stavebných prác
	Podiel plnenia zmluvy vo finan.
vyjadrení v EUR bez DPH

	
	
	
	
	
	


	
	
	
	
	
	


	
	
	
	
	
	


	
	
	
	
	
	


	
	
	
	
	
	


	
	
	
	
	
	


	
	
	
	
	
	





V ......................., dňa .......................				


Za zhotoviteľa:						




						..................................................
						..............................
							konateľ



Príloha č. 4 Zmluvy o Dielo – Požiadavky na fotodokumentáciu




1) Všeobecné požiadavky na fotodokumentáciu sú: geotagované farebné fotografie s minimálnym rozlíšením 8MPx resp. 3264 x 2468 pixelov vo formáte JPEG s GPS súradnicami urobenia snímky, dátumom a časovými údajmi minimálne 4 fotografie celkového náhľadu z každej svetovej strany, resp. možného uhlu náhľadu (z každého rohu) a min. 2 fotografie každého detailu. Fotografie musia byť jasné, zaostrené, s čitateľným textom. Na vyhotovenie takejto fotodokumentácie postačuje spravidla moderný smartfón s dostatočným rozlíšením fotoaparátu s povolením na lokalizáciu GPS pri vyhotovení snímky.






V ......................., dňa .......................				


Za zhotoviteľa:						




						..................................................
						..............................
							konateľ









